SPRÁVA ZO ZAHRANIČNEJ PRACOVNEJ CESTY č. 107 / 2016

1.  Účastník ZPC:
Terézia Lesayová, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky 

2.  Zahraničná pracovná cesta:
Belgické kráľovstvo, 1.6. (00:01) – 30.6.2016 (23:59)
ZPC prerušená v dňoch 16.-17.6.2016 a 20.-21.6.2016 
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci jún 2016 sa riadil dvoma základnými dokumentmi – Štatút Styčnej kancelárie pre výskum a vývoj a Plán činnosti SLORD na rok 2016. Od toho sa odvíjali aktivity a pracovná náplň, ktorú som počas ZPC plnila.  
Podrobnejšie záznamy o uskutočnených stretnutiach a konferenciách či seminárov, ktorých som sa zúčastnila, uvádzam v kapitole č. 4 pre lepší prehľad. 
Podpora zapájania sa do medzinárodných projektov a pri ich implementácii
Za mesiac jún 2016 som poslala niekoľko informácií, ktoré sa týkali blížiacich sa medzinárodných konferencií, seminárov a brokerage podujatí, ktoré by boli výbornou príležitosťou pre slovenské subjekty a zástupcov slovenských univerzít na zoznámenie sa a vymenenie si kontaktov s potenciálnymi medzinárodnými partnermi pre budúcu spoluprácu v H2020 projektoch. 
Rovnako som poskytla e-mailové, skypové, telefonické a osobné konzultácie k H2020 a k EÚ politikám v oblasti vedy a výskumu. 
29.6. sme podávali projekt v rámci Horizontu 2020 – CSA v Spoločenskej výzve 7 – Spreading excellence and widening participation na organizovanie konferencie počas SK PRES – Spreading excellence and crossing the innovation divide. V júni sme sa stretli so zástupcami Európskej komisie, s ktorými sme doladili kostru programu a dohodli náležitosti jeho podania. Aktívne som sa podieľala na písaní projektu a mala nśom na starosti prípravu jeho implementačnej časti.    
V prvej časti mesiaca sa konal Programový výbor – Climate action, environment, resource efficiency and raw materials. Na výbore som odprezentovala konferenciu, ktorú pripravuje Ministerstvo životného prostredia SR počas SK PRES a na ktorú získali financie z Horizontu 2020. V rámci prezentácie som oboznámila členov PC o hlavných cieľov konferencie, pozvaných rečníkov a organizačných náležitostiach.  
Účasť na konferenciách, seminároch a programových výboroch 
Počas mesiaca jún som sa zúčastnila niekoľkých podujatí, ktoré boli organizované v Bruseli. Ich podrobný prehľad je uvedený v tabuľke 4 tejto správy. 
V mesiaci jún som sa zúčastnila troch programových výborov. V prvej polovici sa konal programový výbor pre klímu, životné prostredie, zdrojovú efektívnosť a suroviny. Na výbore boli prezentované výsledky výziev s deadlinom v apríli 2016. Taktiež boli na programe prezentované prioritné oblasti akcie pre JPIs a ERA-NETy na pracovné obdobie 2018-2020 a tiež priority Belmont Fóra. V druhej polovici mesiaca sa konali dva programové výbory a to k doprave a druhý k MSCA. Na PC pre dopravu, na ktorého agende boli výsledky písomnej procedúry na skupiny projektov a výziev a najmä revízia časti programu na rok 2017. Jednou z tém bola taktiež príprava pracovného programu na roky 2018-2020, výsledky stakeholder konzultácií a prezentácia Transport Research and Innovation achievements report. Na PC pre MSCA boli prezentované hlavné výsledky správy o výskumníkoch a ich mobilite a výsledky výziev v časti MSCA.

Prezentácia a popularizácia slovenského výskumu a inovácií

V mesiaci jún som sa najmä venovala príprave dvoch konferencií, ktoré SLORD spoluorganizoval. V prvej polovici mesiaca finišovali prípravy konferencie Mladí výskumníci, ktorú organizovalo Stále zastúpenie v spolupráci so SLORD a Európskou komisiou. V rámci príprav konferencie som mala na starosti komunikácia s moderátormi, reportérmi a panelistami, organizačné a logistické záležitosti. V deň konferencie som sa zúčastnila na druhom stretnutí mladých výskumníkov podieľajúcich sa na písaní Bratislavskej deklarácie Mladých výskumníkov a EK. Na stretnutí som ich oboznámila s priebehom konferencie a zvyšok stretnutia bol venovaný príprave Bratislavskej deklarácie. 
V druhej polovici dňa sa konala samotná konferencia, ktorá bola zorganizovaná v priestoroch Stáleho zastúpenia SR pri EÚ. Podujatia sa zúčastnilo 120 hostí, ktorí diskutovali pálčivé otázky a problémy, ktorým mladí výskumníci čelia. Všetky informácie, fotografie ako aj záverečná a tlačová správa sú na webovej stránke SLORD.   

O deň neskôr 14.6. sme organizovali V4 konferenciu o mobilite výskumníkov, na ktorej organizácii sme sa podieľali spoločne s českou styčnou kanceláriou CZELO, poľskou styčnou kanceláriou PolSCA a Maďarským stálym zastúpením pri EÚ. V rámci konferencie som navrhla a dohodla rečníkov, ktorí zastupovali SR – Doc. Ivan Cimrák a Lukáš Zendulka z MŠVVaŠ SR. Konferencia bola zložená z dvoch častí. V prvej boli prezentované národné programy na podporu mobility pre mladých výskumníkov. Schému na podporu mobility a bilaterálne programy SR odprezentoval Lukáš Zendulka a v panelovej diskusii, ktorú viedla Marry O´Conell  - ERA Chair v CEITEC prezentoval svoje skúsenosti Doc. Ivan Cimrák zo Žilinskej Univerzity v Žiline. 

Obe konferencie prispeli nie len k zviditeľneniu slovenského výskumu a vedy na Slovensku, ale taktiež k prezentovaniu dobrých praktík slovenských výskumníkov. Konferencia Young Researchers navyše prispela k debate o mladých výskumníkov a o problémoch, ktorým musia mladí výskumníci v rámci celej Európy. Závery jednotlivých paralelných zasadnutí a závery panelovej diskusie tiež prispejú k formovaniu záverov Rady EÚ pre konkurencieschopnosť, ktoré následne napomôžu zlepšiť podmienky pre mladých výskumníkov. 

Počas SK PRES navyše pripravujeme niekoľko podujatí, ktoré pomôžu zviditeľniť slovenský výskum a inovácie. Aj z tohto dôvodu sme sa stretli s Annou Hrabovskou zo Stáleho zastúpenia SR pri EÚ a zástupkyňami generálneho sekretariátu v Rade EÚ. Témou stretnutia bola príprava konferencie počas SK PRES, ktorej téma by bola Disruptive Innovations and Technologies. Plánovaný termín konferencie je začiatok decembra 2016. 
Prevádzkovanie informačného portálu
Počas júna som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku. 
Organizačná a administratívna činnosť v SLORD
V mesiaci jún som prekladala faktúry pre SLORD od poskytovateľa telekomunikačných služieb z francúzskeho do slovenského jazyka pre účely CVTI SR.  Plnila som tiež všetky administratívne a organizačné úlohy, ktoré súvisia s riadnym chodom kancelárie. Zariadila a objednala som cateringové služby na podujatie IGLO Open, ktoré sa konalo 7.6. a ktoré organizoval SLORD. 
 
4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

Jún  2016	
Dátum	Čas	Miesto	Účastník (SLORD)	Účastníci	Podujatie	
1.6.2016	17:00 – 20:30	Palais Bruxelles 	SLORD 	 	IGLO Spring Reception	
7.6.2016	10:00 – 17:30	Centre Borschette - EK	Terézia Lesayová		H2020 Programme Committee – Climate action, environment, resource efficiency and raw materials 	
13.6.2016	13:00 – 20:00	SZ SR pri EÚ  	SLORD 		Young Researchers Conference	
14.6.2016	09:00 – 15:00	SZ CZ pri EU   	SLORD 		V4 conference for researchers mobility  	
22.6.2016	10:00 – 17:30	Centre Borschette - EK	Terézia Lesayová	 	Programme Committee Transport Configuration Horizon 2020	
28.6.2016	12:30 – 15:00	Rue du Trone 98	SLORD		Helmholtz seminar - The horizon beyond teaming and twinning – how to keep the EU 13 in the game?	
30.6.2016	14:30 – 17:00	Centre Borschette - EK	Terézia Lesayová 		Programme Committee – MSCA	

Stretnutia a rokovania

Jún 2016	
Dátum	Čas	Miesto	Účastník (SLORD)	Účastníci	Téma stretnutia	Záznam	
2.6.2016	15:00 – 16:00	Európska Komisia – DG RTD	SLORD 	Fabienne Gautrier – Head of ERA and Open Science Unit, DG RTD, EK 
Anette Bjornston – DG RTD EK, 
Dušan Šándor, Andrej Kurucz – SZ SR pri EÚ	Konferencia Young Researchers	Záverečné koordinačné stretnutie ku konferencii YR a k Bratislavskej deklarácií mladých výskumníkov. 	
3.6.2016	11:00 – 12:30	Európska komisia – DG RTD  	Terézia Lesayová, Daniel Straka 	Dimitrij Corpakis – Head of unit, DG RTD, EK
Telemachos Telemachou;
Magda de Carli;
Dionysia Lagiou;
Olivier Brunet – DG RTD EK 	SK PRES konferencia  - SECID – koordinačné stretnutie 	Koordinačné stretnutie k projektu a k pripravovanej konferencii SECID 	
6.6.2016	16:00 – 17:00	Rada EÚ – budova Justus Lupsius	Terézia Lesayová, 
Daniel Straka 	 Anna Hrabovská – SZ SR pri EÚ 
	SK PRES konferencia k Discruptive Technologies 	Stretnutie k možnosti zorganizovania konferencie v oblasti vedy a výskumu Styčnou kanceláriou. Návrh na tému konferencie – Disruptive technologies /innovations 	
7.6.2016	17:00 – 18:00	CCAB EK	Terézia Lesayová	Milan Grohol – Raw Materials, Európska komisia, DG GROW	Raw materials, PC Climate 	Raw materials, PC Climate, konferencia T2GE 	
10.6.2016	09:30-10:30	Rue du Trone - PolSCA 	Terézia Lesayová 	CZELO, PolSCA, HunOR
	- V4 Conference on Researchers´ Mobility 
 	Záverečné koordinačné stretnutie k V4 konferencii o mobilite mladých výskumníkov 	
10.6.2016	16:00 – 18:30	SZ SR pri EÚ	SLORD  	Dušan Šándor, Andrej Kurucz, Javer Gusejnov – SZ SR pri EÚ 
	Koordinačné stretnutie k YRC	Záverečné koordinačné stretnutie k YRC a organizácia a logistika konferencia Young Researchers 	
13.6.2016	08:30 – 13:00	DG RTD Európska komisia 	Terézia Lesayová 	Fabienne Gautier, Anette Bjornon, mladí výskumníci podieľajúci sa na písaní Bratislavskej deklarácia mladých výskumníkov 	Bratislavská deklarácia mladých výskumníkov a konferencia Mladí výskumníci 	Na stretnutí sme diskutovali o posledných úpravách v Bratislavskej deklarácií pre mladých výskumníkov a organizačné a logistické záležitosti k u konferencii YR 	
29.6.2016	08:30 – 09:00	MCE 	Terézia Lesayová, Daniel Straka 	Roxana Dresdler – Manažérka MCE centra	Obhliadka priestorov pre pripravovanú konferenciu SECID 	Obhliadka priestorov pre pripravovanú konferenciu SECID	

5.  Odporúčané závery:
Pokračovať v plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s novým Plánom činnosti SLORD na rok 2016. 
V rámci týchto dokumentov by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a pri ich implementácii
V nadchádzajúcom roku 2016 je potrebné pokračovať v poskytovaní kvalitných konzultácií k príprave projektov EÚ. Tiež je potrebné naďalej poskytovať cielené informácie o možnostiach zapojenia do projektov a to práve s prichádzajúcim pracovným programom na roky 2016/2017. Mnohé informácie sú priebežne zverejňované na webe SLORD, no je potrebné naďalej pracovať na lepšej adresnosti informácií presným cieľovým skupinám. Informácie, tak ako doteraz sú v pravidelných intervaloch, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov. 
Informovanie a školenia
Bude mimoriadne dôležité naďalej monitorovať a vyhodnocovať vývoj politík EÚ, a to najmä s dôrazom na prípravu nového WP 2016-17. Toto si bude vyžadovať aktívnu spoluprácu s s relevantnými národnými delegátmi a Ministerstvom školstva, vedy, výskumu a športu SR 
Zabezpečovanie informovanosti z podujatí v Bruseli bude naďalej prebiehať prostredníctvom zverejňovania správ na webe. Je potrebné ďalej pokračovať v poskytovaním kvalitných informácií slovenským záujemcom o účasť v Horizonte 2020, ako aj ostatných programoch podporujúcich výskumné a inovačné aktivity na európskej úrovni. 
V rámci blížiaceho sa predsedníctva Slovenska v Rade EÚ je potrebné sa aktívne zapojiť do príprav a spolupracovať so Stálym zastúpením SR pri EÚ, ako aj s inými zástupcami slovenských subjektov v Bruseli. Je potrebné tiež naďalej udržiavať komunikáciu so zastúpeniami regiónov, ktorí majú veľmi dobrý prehľad o lokálnych subjektov v oblasti vedy a výskumu, ako aj o univerzitách, ktorí by boli potenciálnymi partnermi do budúcich výziev v H2020. 
2.	Prezentácia a popularizácia slovenského výskumu a inovácií
Bude potrebné aktívne lobovať a presadzovať účasť Slovákov na konferenciách. Na tomto bode úpenlivo pracujeme, je však potrebné, aby sa zlepšilo financovanie slovenských vedcov určené na účasť na konferenciách a odborných seminároch v zahraničí. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. 

6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 
7.   Osobitne vyhodnotený očakávaný prínos ZPC

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Lesayová		                        ......................................
Dátum: 6.7.2016
								
Správu schválil:  prof. RNDr. Ján TURŇA, CSc., generálny riaditeľ  ......................................